钦定古今图书集成/方舆汇编/职方典/第1316卷 > 韶州府学校考 府志
## 钦定古今图书集成/方舆汇编/职方典/第1316卷 > 韶州府学校考 府志

本府

韶州府学　在府治大街东。宋至和二年，知府胡牧建。熙宁七年，知府王知才重修。绍兴十年，连州通判廖蘧修，曲江县尉卓庆记。嘉定五年，知府张思忠重修，仓使袁燮记。明洪武二十年，知府王世安、永乐二十三年，知府王琰重修，翰林侍读周述记。成化三年，知府陈爵广学前民地。五年，都御史韩栋发银五百两，知府苏靴增修。弘治庚申，知府曾焕再修，编修刘存业记。嘉靖元年，知府周叙，以南华寺僧修佛殿，入官羡馀银四百两重修。万历三十八年火灾，南韶道张德明捐俸重建。

皇清康熙九年，知府刘世豸重修。两庑各十一间，戟。

门三间，知府周叙重建泮池，绍定五年开。康熙十年，知府马元濬深数尺；棂星门，知府詹雨重建，易木以石。弘治间，同知韩铣以学门逼近民居，贸地广之。都御史李嗣《记》：“龙门” 亭在右，有育真才坊；“云路” 亭在左，有崇正学坊，今圮；“敬一” 亭在明伦堂西，今废。

学田　此田久废，乐昌知县胡元𪟝、教授陈羲和有记。明嘉靖六年，知府唐昇续置养赡学田，具载明经馆，并无税亩租数可稽。

皇清康熙十二年，知府马元行县清查。据报，原系“曲”

江县民彭益乏嗣，将粮米二石三斗六升五合，载税八十七亩三分四釐九毫，土名“白家岭、高山” 等处，佃民邓梓隆等承耕，每年折干租银一十三两四钱完纳府库。除发曲江纳粮外，尚存银八两零充饷。

曲江县学　宋绍兴初，建于大鉴寺左。元延祐间，廉访佥事张均重修，寻毁。政和元年重建。明天顺七年，参议王英重修，黄谏记。弘治十三年，郡守蒋钦迁于府治，举人唐凤记。隆庆己巳，复迁于帽峰麓。万历庚辰，迁归城内。知府周嘉谟《记》。

皇清顺治十六年，知县凌作圣重建。

射圃　明崇祯八年，知县潘复敏重建，在敬一亭前。

甘泉精舍　旧在濂溪书院之右。明嘉靖十九年，巡按御史洪垣、知府符锡，为吏部尚书湛若水建，久废。

皇清康熙十年，知府马元移于“四贤祠”合祀。

濂溪书院　旧在府学东。宋淳祐乙巳，提刑杨大异改建于笔峰之麓，自为之记。宝祐二年，提刑吴燧请于朝，赐额“湘江书院。” 咸淳中，提刑雷宜中置田以增廪饩。丙子兵毁，总管张杰、经历王方贵复创修。元至元二年盗起，又毁。明初，知府徐炳文重建。永乐间，参政赵次进、知府沈源，天顺间佥事戈立，成化间，同知方新重建。七年知府苏靴、正德间知府华昶、嘉靖初，知府郑骝，十九年知府符锡相继修建。隆庆己巳，知府李渭以书院改为“曲江县庠” ，重建书院于县庠左。明末俱废。

皇清康熙十年，知府马元捐俸新建书院仍于《笔峰》。

之下。正祠一座三间；后写心亭、莲池一口，大门额曰“四贤祠。” 盖祠原为宋先儒周敦颐而立，今并明先儒陈献章、王守仁、湛若水祀之，自撰为《记》。

翠峰书院　在府城西北五里许皇冈舜峰寺东。明嘉靖十九年，合郡士民为知府符锡建。韶士少习《礼经》，公自判及守，每于寺中集业礼诸生讲义，自昼至晦毋倦，士民咸德之。今废。明经馆　旧在千户所东，即乐平王府。王未之国而宫宇倾颓，以后截地改为仓廒十间，随又建为明经馆，前后为屋、为堂、为书房，共二十馀间。又置田一顷六十亩，坐落鹅鼻地方，佃民刘士科等承耕，岁收租银七十五两。内除纳粮差银一十三两，尚存银六十二两，以为延师生及供给之费。

东隅社学　在罗城街。皇冈庙改建。

西隅社学　在“善政” 下街，万一堂改建。

南隅社学　在皇华上街。天寿寺改建，今为分司。

北隅社学　在武镇上街，圆通院改建。

学田　：明天启六年，学道张天麟发银一百两，置田三十五亩零四釐，坐落土名“东铺没溪中心岭” ，佃民刘才等承耕，岁纳租银七两零二分。内除纳粮差二两零二分，尚存银五两。

皇清俱解学道、转解充饷

《义田　》明崇祯九年，制院熊文灿行文以惠曲江之无告者，知县潘复敏即劝士民相助共银。

二百五十两，自捐银五十两，共银三百两，置邓日忠、龚一红田共八十亩零。又邓韶彦、黄道昌、黄文华及丘氏各捐助田共九十六亩三分零，每年共该租一百九十八石零。内除折租银六两一钱一分八釐抵纳钱糟外，尚存租谷一百六十三石一斗一升，每年运赴上仓备赈。今田不知何归？

皇清康熙十二年，知府马元行县清查据《列册报》崇

祯丁丑年，知县潘复敏捐银五十两，士民捐银一百五十两，共银二百两。置买龚一红田一十亩零三分，坐落土名“樟树底” 等处，在太平都八甲龚守珪等户内，被寇杀绝，田地荒芜。顺治九年，按院杨题豁无征。又黄道昌、黄文华各捐塘田共租九石八斗，荒芜无征外，尚存邓韶彦及丘氏各捐共田八十六亩零四釐七毫，载租五十三石五斗，共折银一十两零七钱，每年完纳在县给济贫生及贫民用。

外州县

乐昌县学　“旧在西门外临河。宋淳熙十五年，知县曾造迁建于东城外拱秀坊。元末兵毁。明洪武三年，县丞李凤重建。永乐十四年，知县史彬、正统七年，知县曹德懋、典史郑麟相继修。正德十三年，兵宪王公大用、知县李增迁入北门城内。嘉靖间，知府陈大纶、同知胡瑞迁复城外东北。万历庚辰年，知县张祖炳与” 乡绅邓周、生员骆价等协议，呈迁南湾。会本府推官郭宗磐公务至昌，郭善堪舆亦欣然称吉。于是申允当道动支官帑，仍捐俸以倡，士民义助落成。是区也，武水前纡，神峰后耸，龟峰踞其左，塔冈拱其右。扶舆清淑，此其独钟矣。参政陈万言有记。大殿一座五间，两庑各五间；戟门三间，扁曰“仰圣门” 、“泮池” 、“棂星门。”

教谕衙　在东庑路东

训导衙　二一在县治后，一在县治东。

射圃　在旧教场

龟峰书院　去县南一里许。明嘉靖十九年，知府符锡发银五十两，命知县张鉴建，前作洗心亭一所，后起塔一座。万历九年，知县张祖炳于院后又建“观音阁一座，并修洗心亭。”

文昌书院　在北门外。正厅三间，楼一座三间，东西廊各四间，旧为“濂溪书院” ，今废。

凤山书院　在皈下都，邑人布政白思谦建。城内书院　在县治右。康熙十年知县李成栋建。

河南社学　在旧正心铺前右。

城南社学　在南湾庙前。

柏沙社学　在骆家祠堂后。隆庆间颓圮。万历八年，邑人骆彬、骆价率族具呈，知县张祖炳重建。

郭东社学　在上郭。以“郭头庙” 改建。

郭西社学　在县西

土头社学　在楼下村。以《八角庙》改建。

辛田社学　在平富村。以《辛田庙》改建。

安口社学　在安口村

曲碣社学　在长。村里田社学　在里田村。

荣村社学　在荣村。以《崇福寺》改建。

九峰社学　在巡司侧

皈上皈下社学　在罗渡巡司右。以上十三所俱明嘉靖间知县龙章建。今十一所废。

学田　宋端平元年石孝淳置，苏应龙“记。” 田数无考。明隆庆五年，兵巡道许宗鉴、知府李渭，罚峒民李成出田五十亩入学，除粮差外，实入租银三两二钱。万历乙卯，邑人李延大捐赀置田一百亩送学，吴其贵“记。” 又李新馥入籍田土名下坪石田十亩五分，水头庙李书房背田三亩，及通庠原置公田四十二亩一分，共田三顷。

皇清康熙十年，知县李成栋清出，惟延大置田仅存。

四十亩，复捐俸二十五两。置斜兜冲猪子夹田九亩九分，又续送九公坵田八亩，纳粮免差，三岁所入为通庠科费。内拨李延大置绿江田十三亩，黄岸头田十二亩及九公坵田八亩，存学收租支用。

《义田　》宋泰定间，邑人邓士宗、邓士章仗义捐入学田。

膳学铺房　在南门外。门左六间，负城面河；门右二间，背河面城。明嘉隆年间，知县王三聘、郑诲修送入本学收租为课士之费。

义仓　：康熙十年，知县李成栋建。

仁化县儒学　在县治西。宋嘉定三年创，后毁于寇，改建于县治东。淳祐元年，县丞郑轸复建。

于旧所。元末兵毁。明洪武三年，知县何初建。永乐四年，知县宋忠重建。嘉靖六年，知县于祥重建，汤露《记》，范辂《记》。万历十二年，知县翁大宾重建，刘泰然记。明末毁于寇。

皇清康熙八年，知县熊惟祺捐俸倡建，通判池凤翼。

助俸成之

教谕衙　今圮

训导衙　在堂左，今圮。

射圃　在学之西。明洪武初，知县何初立。嘉靖六年，知县于祥重建。今迁城北，已废。

濂溪书院　在县治南。明嘉靖元年，知县于祥以《真武阁》改建。

锦石书院　在县治东。明嘉靖二十年，合县士民建，主事欧绍说有《记》。

会浈社学　郡守符锡因毁淫祠建，今废。“西隅社学　” 在县治西门外，今废。

北隅社学　在县治北门外，今废，基址尚存。扶溪社学　在扶溪东。

高冈社学　在长江

洪山社学　在江头

恩溪社学　在康溪都

学田　在狮子岩、大山冲、燕子岩、扶溪水、新村、小水、山口等处，共田五十五亩四分六釐零。每年折干租银一十二两七钱。除纳粮差银二两七钱六分，尚存银九两九钱四分。

皇清以来，俱解学道支销。内有新村、“小水”二处田租。

俱荒芜难征，俱系该学按额征解。

乳源县儒学　：“宋乾道丁亥年建，县始立学于虞塘古县城西。淳熙丁未寇毁，知县曾造复建。” 元至正年又毁。明洪武初，知县张安仁、教谕刘兰苑、训导邓一源始迁今学。永乐十二年，教谕廖彤、天顺元年知县李鉴重葺。成化元年知县陈绶、正德元年知县李溥、七年知县杨英重建，广州府知府周夔有记。嘉靖十一年，知县何澄，隆庆三年，知县洪淇继修。万历间，众议迁创，岁久未决。

皇清顺治十八年，知县裘秉钫同教谕庞玮迁于登。

云坊上首仪门三间，儒学门外，店屋十二间。教谕衙　在明伦堂西。

训导衙　二在明伦堂西，今裁。

射圃　明成化间存，后废。

皇清顺治十八年，知县裘秉钫复创置。

仰止书院　在县东半里。旧为崇宁观。明嘉靖三年，通判符锡毁淫祠，遂改为书院。祀韩昌黎、周濂溪二先生。

温泉精舍　在县西拟沂亭后。合县士民以符公锡判韶时，作“拟沂亭” ，会师生讲议，有风雩浴沂之趣，因作精舍。正堂三间，后堂三间，穿堂一间，大门三间，牌坊一座，左右号房六间，合“拟沂亭。” 缭以墙垣，以补儒学号舍湫隘、生儒藏修之缺。有记。

养正社学　在儒学左。明嘉靖三年，通判符锡建，知府李昇《记》。

乳源社学　在利村。义官林廷柱等建。

洲头社学　在县南

翁源县儒学　旧在县北高岭下二里，创始无考。宋并县，与学俱废。明洪武元年，复开县，知县田知裕复于旧址建学。十四年，废于贼。二十五年，知县夏应诚迁于县治东。正统元年始建。

文庙、与两庑。天顺五年，知县程振始建“明伦堂” 《八》

年，知县陶鼎始建大成殿门，开泮池。成化以后，屡坏屡修，殊多苟简。

皇清康熙十年，知县翟延祺修建两庑各六间，戟门。

三间

教谕衙　在明伦堂北

训导衙　二一在明伦堂东，一在东斋左，今裁。学仓　在仪门外，扁曰“养贤” ，今圮。

翁山书院　在城东隅。明嘉靖七年，贼首李凤等寇毒翁邑，通判符锡奉檄征剿，辨释民之陷于贼者千百馀命，民甚德之。八年，合邑士民以公屯兵东隅，画筹决胜。遂因旧地创建正堂三间、后堂三间、厢房两间，周围缭以垣墙，树以碑。邑人太仆寺丞吴世宝有记。

龙头社学　在城东隅。今废。

詹公社学　在詹公坑

新塘社学　在新塘

城西社学　在翁山寺右，今改为“观音堂” ，并鱼塘一口。

周陂社学　在周陂铺

利陂社学　在利陂铺

南浦社学　在南浦

芙蓉社学　在芙蓉铺　。以上今俱废。

学田　：“按《县旧志》” ，止载知县徐恒锡、朱景运各捐置买田地，塘税岁收租银六两五钱，未符解额。行查据县册报，另有新陂、周陂等七处，田税共一十四亩一分，佃民胡殿邦等承耕。又石灰山及仓前铺一间，岁收租银六两九钱。除纳粮差外，存银一十三两四钱。

《皇清》俱解学道。

英德县儒学　。“宋庆历间，郡守王仲达于大庆山建学。元末兵毁。明洪武七年，县丞王义、训导杨复春、永乐四年，知县熊友信重建。天顺三年，火于流贼，师生避居城内。成化五年，署县事翁源、教谕林永龄奉巡抚陈濂命，以城西门外岭南道改建。十八年，知县胡旭因地卑污，增培三尺。二十三年，通判伍惠修、知县丘” 策又建“尊经阁。” 弘治六年，兵备道袁庆祥复迁于大庆山。嘉靖三年，因大庆山荒僻，谋以布政分司浈阳驿地改迁，教谕苏术往来申请。至五年春，提学欧阳铎始决迁之。嘉靖癸丑，知县谌廷诏、万历辛丑知县苏大用皆重修。后知县严遵试复迁于大庆山，以数科不发。甲寅，知县丁仕明新迁于会《英书院》。

教谕衙　在启圣祠前

训导衙　二一在敬一亭左，一在明伦堂右。废学仓　旧址低下，时有水患。明嘉靖十七年，教谕郑泮以本卫空房捐俸改建。

射圃　旧在大庆山

涵晖谷书院　在南山鸣弦峰下。宋景德间，知府王仲达创。庆历“间，知府汪任、天禧间知府臧制继修。元废。明天顺间，知县杜宥、嘉靖元年知县张慎各重修，表以石坊。” 今废。

龙山书院　在县北龙山之麓。明嘉靖元年知县张慎建。祀宋别驾唐介、侍郎唐胄有记。后以有宋名贤，迁谪不止唐一人，遂改为“七贤书院” 祀之。十八年火灾，二十年知府符锡修复。南山书院　在圣寿寺后。明嘉靖九年，合境士民思本府通判符锡议处驿传，募民兵，兴社学，开峡路诸惠政，建院肖像以祀。馀赀买田一十二亩五分，岁收租银七两，为香烛牲醴之费。仍积其馀以备浈峡桥栈修理之用。

会英书院　，旧浈阳驿地，今废。明嘉靖丙辰，知县谌廷诏查复建书院。前为大门，中为文会堂，后为祠，祀郑公、重威各三间，东西为号舍亭台。耆民邓亿募建未成，主簿郑德仪兴工，同知县林高冈捐俸助成。

复所书院　在张公祠侧，今废。按《县志》：“复所，杨公，归善人也。欲倡道英德，贸民人木苍空地一所，建书院，朝夕集诸生讲学于此。”

桃溪书院　：在步月台东。明崇祯十二年，知县吴永澄奉檄捐俸，择胜于斯，寮属与通邑绅士耆民欣然助建。仍置田地房租，凡会课修葺之资，咸取给焉。

石舟铎院　在东关东岳庙前。知县张斗建。养正社学　冥助庙改建。

包蒙社学　，元天宫改建。明嘉靖五年，因以浈阳驿改迁儒学，而社学地为浈阳驿，今废。崇正社学　，在社稷坛前。明嘉靖十四年，知县何世纶以养济院空地，创立堂屋三间，临街店房四间，北向，为赡学之资。

朝阳社学　在清溪。以《凤凰祠》改建。

古风社学　在县北八十里古道上。庙改建。浛光社学　在巡司右。明嘉靖二年，俱提学魏校毁淫祠，改建。

颐贞社学　在城隍庙左。明嘉靖十年，知县何世纶建。

月台社学　在南山马头步月台上。明万历乙未，训导何予高捐俸建中堂一座、后堂一座，两房前构步月楼一座。

学田　，一，土名“大庆山” ，旧地自姜公祠后起，至巡道后止，地三百五十一步六分，该税一亩四分六釐五毫。前以坑为界，后及两旁以墙为界。一学对面铺地二间，每间租银二钱，今俱荒。一土名“白石前、狮子” 等处田，递年十一乡，该谷二十四石，折干租银四两。一土名“麻寨” 田，租银十两，系乡民曾约自置。虑子孙日后废荡，内将四两送作学租，尚存六两，系约子孙永远收管，供祖宗香灯坟茔祭祀等用。其田坵段与学田参间，庶子孙无得变卖，每岁春秋二祭送胙，如有擅卖，即行追究赎回，治以不孝之罪。买者亦拟不合原价入官。后因白石前田洪水崩陷，将租减半纳银二两，两项实存租银六两，内除纳粮

银七钱四分，尚存银五两二钱六分。明季申报学道，登入循环。又本学递年原有干租银五两四钱一分，在县征收。以上租银。

皇清以来，俱解“学道。